**Molitve vjernika**

**3. nedjelja došašća – A (15. prosinca 2019.)**

1. Obnovi, Gospodine, u svojoj Crkvi revnost za evanđeljem kako bi poput Ivana Krstitelja naučili biti glas koji će u pustinjama svijeta govoriti istinu, molimo te:
2. Za papu našega Franju i biskupa našeg Božu: neka im u svim poslanjima Majka tvoga Sina bude primjer, molimo te:
3. Za poglavare i državnike naše domovine; blagoslovi ih kako bi narod vodili pravim putevima, molimo te:
4. U ovo radosno vrijeme iščekivanja otvori nam duh kako bi radost življenja dijelili bližnjima i najpotrebitijima, molimo te:
5. Tvoj nam je apostol Jakov istaknuo važnost strpljivosti. Daj nam milost da razborito koristimo vrijeme kako ne bi zalutali u lažnoj svjetlosti svijeta, molimo te:
6. Paljenjem treće adventske svijeće, prikazujemo ti duhovna zvanja, sve đakone i prezbitere, redovnike i redovnice. Rasplamti u njima žar za služenjem Tebi i ljudima, molimo te:
7. Gospodine, po proroku si rekao kako se ne treba bojati jer će se otkupljenici vraćati Gospodinu. Uvedi naše drage pokojne u svoj nebeski Sion, molimo te: